ગુજરાત સરકાર દ્વારા ગામડાઓમાં ખાસ કરીને છોકરીઓમાં શિક્ષણનો વ્યાપ વધારવા અનુસૂચિત જાતિ અને જનજાતિની વિદ્યાર્થીનીઓનો ડ્રોપઆઉટ રેશિયો ઘટાડવાના શુભઆશયથી અમલમાં મુકેલ સરસ્વતી સાધના યોજના અંતર્ગત આર્િથક રીતે નબળી સ્થિતિ ધરાવતી વિદ્યાર્થીનીઓને સાયકલ આપવામાં આવે છે. અનુ. જાતિ અને જનજાતિની ગરીબ કુટુંબની દિકરીઓ અધવચ્ચેથી અભ્યાસ છોડી ન દે તથા એવા કુટુંબો પર દિકરીને શાળાએ અવર-જવરના પરિવહનના ખર્ચનો બોજો ન પડે તેથી મળતી સાયકલની સહાય યોજનામાં ગોબાચારી ચાલતી હોવાની ઉઠેલી ચર્ચાઓ વચ્ચે ધરમપુરના લાકડમાળ ગામે રસ્તાને અડીને આવેલ ભંગારીયાના ધંધાના સ્થળે ખુલ્લી જમીનમાં ગરીબ બાળાઓના હક્કની ૨૦ જેટલી સાયકલો નજરે પડી હતી.